### Beslutning

Godkendt.

Afbud: Noah Svendsen, Katja Johansen (Stedfortræder: Sabine Lauridsen)

### Sagsfremstilling

## Resume og sagens baggrund

Snertinge, [adresse], Føllenslev Energiselskab (SSF Energi) ansøger i skrivelse af 17. oktober 2024 om godkendelse af kommunegaranti for to 20-årige lån hos KommuneKredit til indfrielse af byggekreditter på 3.323.250 kr. og [adresse] kr. Byggekreditterne vedrører etape 3 af renovering og forbedring af værket.

SSF Energi har fremsendt beregninger om lån fra KommuneKredit til finansiering af konvertering af byggekreditterne.

Ansøgning om garanti kræver Kommunalbestyrelsens godkendelse.

## Indstillinger

Direktøren indstiller, at

1. der gives kommunegaranti for to 20-årige lån hos KommuneKredit på 3.323.250 kr. og [adresse] kr.
2. lånene er til indfrielse af kreditkontrakter nr. 202255829 og nr. 202356803 hos KommuneKredit.
3. der vil blive opkrævet garantiprovision jf. kommunens principper for opkrævning af garantiprovision for kommunegarantier.
4. garantiprovision vil blive opkrævet første gang i december 2025.

## Behandling

Økonomiudvalget, Kommunalbestyrelsen

## Sagsfremstilling

Kommunalbestyrelsen godkendte på sit møde den 24. august 2022 en garanti for en byggekredit på 3.323.250 kr. til finansiering af etape 3 af renoveringer og forbedringer på værket. Byggekreditten er til indfrielse inden udgangen af 2024.

Den 21. juni 2023 godkendte Kommunalbestyrelsen en garanti for en byggekredit på [adresse] kr. til afslutning af etape 3, ligeledes til indfrielse inden udgangen af 2024.

Da byggeriet i etape 3 er færdigt, skal begge byggekreditter konverteres til endelige lån.

Garantiprovision

Der vil blive opkrævet garantiprovision jf. kommunens principper for opkrævning af garantiprovision for kommunegarantier. Der vil blive opkrævet løbende garantiprovision første gang i december 2025. SFF Energi har, jf. seneste kreditvurdering, en stærk betalingsevne, hvilket medfører en garantiprovision på 0,55 %. Garantiprovisionen vil således blive opkrævet årligt med 0,55 % af restgælden pr. 31. december. Dvs. den samlede restgæld for SSF Energis lån – inkl. nærværende lån vil blive opgjort pr. 31. december 2024.

## Økonomiske konsekvenser

Garantien får kun bevillingsmæssige konsekvenser for kommunen, hvis SSF Energi ikke er i stand til at betale lånene. Garantierne påvirker ikke den kommunale låneramme. Kommunens garantiforpligtigelser til SSF Energi, udgjorde pr. 31. december 2023, 33.478.516,49 kr.

### Sagens forløb

20/11/2024 Økonomiudvalget
Anbefales.

Afbud: Yannick Nissen